Korrika agurtuko dute urtea pasaitar askok : Oarsoaldeko Hitza\nKorrika agurtuko dute urtea pasaitar askok\nGaur, gaueko Gabonetako krosa Antxon, eta hilaren 31n, Haurren Urtezaharreko Krosa, eta Sanpedestrea.\nHiru herri lasterketa lehiatuko dira Pasaian datozen egunotan. Gaur, Antxon, Ogi Berri Azkuene taldeak antolatuta, Gabonetako krosa egingo dute. 20:30ean hasiko da lasterketa. Partaidetza aldetik marka hautsi du herri krosak. 250 dortsal prest zituzten eta guztiak agortu dira jada, beraz, lasterketa aurretik ez da izango izena ematerik. Urteko azken egunean, berriz, bi lasterketa izango dira. Eguerdian, Antxon, haurrena, eta helduena, arratsaldean San Pedron. Antxoko lasterketa Pasaia-Lezo Lizeoko Txabolsotoan biltzen diren gurasoek antolatzen dute. Haurrentzako lasterketa da, eta arrakasta handia izaten du urtero. 12:00etan hasiko da eta izen-ematea egunean bertan izango da, lasterketa hasi aurretik. Euro bat izen-emate bakoitzeko. Adinaren arabera antolatuko dituzte taldeak. San Pedroko lasterketa, Sanpedestrea, Proisak antolatzen du. Inskripzioak 4 euro balio du, eta datorren astelehenetik aurrera eman daiteke izena, Begihaundi tabernan eta Peluzinhos Pub-ean. Ibilbideak 5,3 kilometro ditu. Lasterketa 16 urtetik gorakoentzat da eta 16:30ean hasiko da, frontoitik abiatuta.


ITZALA ARGITZEKO ABAGUNEA | Politika | Berria\nEspetxe eredua. Euskal Herriko argazkia\nMartuteneko espetxea itxi egingo dute Zubietan egitekoak direna amaitzean. 2023rako espero dute hori. ANDONI CANELLADA /FOKU Tamaina handiagoan ikusi\nNolako espetxe eredua, halako demokrazia». Miren Gorrotxategi Elkarrekin Podemos-IU legebiltzar taldeko bozeramaileak esaldi horrekin hasi zuen espetxe eskumenari buruzko hitzaldia Eusko Legebiltzarrean, otsailaren 25ean. Eusko Jaurlaritza eta Espainiako Gobernua negoziatzen ari dira 1979ko estatutuan jasota baina oraindik Madrilen esku dauden eskumenen transferentzia, eta ezarritako kronogramaren lehen blokean dago espetxeei buruzkoa. Hori horrela, ikusteko dago Jaurlaritzak zein gaitasun izango dituen alor horretan, baina, jada, mahai gainean daude galdera batzuk: zein eredu dago gaur egun Euskal Herriko espetxeetan? Euskal kartzeletako egungo egoerak zer-nolako kalitate demokratikoa adierazten du? Eta, beren eskumenen barruan, zenbaterainoko gaitasuna izango dute euskal erakundeek zer-nolako espetxe eredua ezartzeko?\nAurrena, erradiografia bat: Baionan, Basaurin, Iruñean, Martutenen eta Zaballan 1.685 preso zeuden, 2020. amaieran, eta, Hegoaldeko kartzeletan, %8 emakumezkoak dira, eta %92 gizonezkoak. Euskal Herriko espetxeetan ez dago lehen graduko modulurik, eta Basaurin nahiz Baionan, ezta emakumeentzakorik ere.\n100.000 biztanleko ratioari dagokionez, Euskal Herria preso kopururik gutxien duen herrialdeetako bat da (53), baina datu horrek behar ditu zehaztapen batzuk; batetik, jatorria edota ingurune soziala Euskal Herrian duten 776 preso daude Espainiako Estatuko kartzeletan sakabanatuta, eta horiei euskal espetxeren batera lekualdatzea dagokie. Horiek Euskal Herriratuta, 77 preso leudeke 100.000 biztanleko, eta 167. postuan legoke Euskal Herria. Era berean, aintzat hartu behar da krimen tasa, ez baita gauza bera preso kopuru bat izatea delitu asko egin diren herrialde batean edo gutxi egin diren beste batean. Delitu tasarik apalenetakoa duen herrialdea da Euskal Herria, eta, Jaurlaritzaren 2019ko txosten baten arabera, Euskal Autonomia Erkidegoko krimen tasari legokioke 100.000 biztanleko 28 preso edukitzea. Orain dituenaren erdiak, gutxi gorabehera.\nDatua Euskadin espetxe eredu bat ezartzeko ildo estrategikoen proposamen teknikoa izeneko dokumentuan jaso zuen Jaurlaritzak, eta agiri horrek izan beharko luke kartzela eredu propio bat diseinatzeko orduan Jaurlaritzak erabili beharreko oinarria. Justizia Sailak hiru helburu ezarri zituen; ratioa 40tik behera murriztea, erregimen irekian dauden presoen portzentajea %25etik %40ra haztea, eta delituak berriro egiten dituztenen ehunekoa %45etik %30era apaltzea.\nHori horrela, Jaurlaritzak espetxe arloko exekuzio eskumenak jasoko ditu, Gernikako Estatutuaren 10.14. artikuluaren arabera; «espetxetako eta gizarteratzeko erakunde eta etxeen antolaketa, araubidea eta jarduera, arlo zibileko eta zigor eta espetxe arloetako legeria orokorrarekin bat»; baliabide materialak —Basauri, Zaballa eta Martuteneko kartzelak— eta pertsonalak dira transferituko direnak, beraz. Jaime Tapia magistratuak aholkatuko du Berdintasun, Justizia eta Gizarte Politiketako sailburua eredu berriaren diseinuan, Jaurlaritzak asteon jakinarazi duenez; sailburuorde baten maila izango du.\nRoberto Moreno Euskal Autonomia Erkidegoko Arartekoaren Justizia eta Espetxeratuen arloko koordinatzaileak xehatu ditu BERRIArentzat Jaurlaritzak jasoko dituen baliabide materialak eta pertsonalak: «Martutene oso espetxe zaharkitua da, ez duena aukerarik ematen gizarteratze prozesurik egiteko; ez da modularra, non pertsonak bizi ahal diren euren delituaren eta gizarteratze prozesuaren arabera». Ondorioa da 300 preso gipuzkoar daudela Espainiako Estatuko beste kartzela batzuetan, Euskal Herrikoetan soilik «gatazkatsuak ez diren presoak» daudelako. Zubietako kartzelak ordezkatuko du Martutenekoa, 2023an, eta izango du gizarteratze zentro bat. Bestalde, Basaurikoari «erabat desegoki» deritzo Morenok, eta uste du aukera dagoela hura gizarteratze zentro bilakatzeko: «Erabat birgaitu beharko litzateke, eta errotuagoa egon beharko luke gizartean». Zaballakoa da Jaurlaritzaren esku geratuko direnen artean berriena —berriagoa da Iruñekoa—; «modernoena» da, eta azpiegiturek «aukera» ematen dute gizarteratze prozesuak garatzeko, baina baditu arazoak ere: Gasteizekin «komunikatzeko» zailtasuna, besteak beste.\nPresondegietako langileria ere bere gain hartuko du Jaurlaritzak, segurtasuneko funtzionarioak nahiz tratamendukoak —legelariak, gizarte langileak, psikologoak...—, eta giza baliabideak ezarri nahi den espetxe ereduaren arabera diseinatzea izango da gobernuaren zereginetako bat. Morenok uste du funtzio publikoko deialdiak atera beharko liratekeela, eta hor integratu hizkuntz eskubideak. Segurtasunekoak dira funtzionario gehienak, eta ez dute traturik presoekin: «Egun, kartzelek ez dute lehengo arriskua, eta aukera dago bestelako funtzionarioak erakartzeko. Horretarako, estigma guztiak kendu beharko lirateke, psikologoek, gizarte langileek, soziologoek eta hezitzaileek lan aukera moduan ikusi ahal izateko, horren araberakoa izango baita gizarteratzeko aukerari buruzko eredua».\nHori da Jaurlaritzak jasoko duena, eta Arartekoak zenbait kezka ditu horren inguruan. Esaterako, kartzelen betetze mailaz eta leku faltaz: «Batetik, jada gainezka daudelako, eta pandemian ezin direlako presoak pilatu. Eta, bestetik, ingurune soziala Euskal Herrian duten preso sakabanatuek eskubidea dutelako euskal espetxeetara eramateko, baldin eta horietan lekua badago. Transferentzia jaso eta biharamunean zera izango dugu: presoen erdiak inguru ezingo direla egon beren eskubideak betetzeko moduan».\nHorregatik, bi arlo indartzea jo du premiazkotzat: batetik, kartzeletan leku gehiago egotea, horrek ahalbidetuko duelako Euskal Herritik kanpo dauden presoak gizarteratzea; bestetik, gizarteratzeari dagozkion baliabideak sendotzea, hirugarren sektorekoak: «Sare profesionalizatua eta teknifikatua daukate, eskuz esku lan egiten dutena hiru espetxeetako zuzendaritzekin. Hori dirua da, aurrekontua; oso egoera prekarizatuan daude».\nHain justu, horrekin bat dator Jose Mari Larrañaga Arrats elkarteko koordinatzailea: «Diru gehiago sartu behar da. Presoentzako etxeak badauzkagu, irteten direnerako, baina hor atzera goaz; orain bi toki gutxiago dauzkagu». Orain, eskumena eskualdatuta eta beste eredu bat diseinatzeko aukera ikusirik, presoen arreta lanetan diharduten elkarteekin foro bat osatzeko eskatu dio Jaurlaritzari, horiek ari direlako lanean eremu horretan.\nEredu berriaren musikarekin «pozik» dago Larrañaga: «Ez dugu sinesten espetxe ereduetan, baina iruditzen zaigu, espetxeen transferentziarekin, momentua dela espetxearen ordezko neurriak jartzeko». Oharra egin du, halere: lan handia dago egiteko: «Esaten da kartzela izango dela azken neurria. Guk urteak daramatzagu diskurtso horrekin, eta horretarako, epaiketetan, abokatuak, epaileak... Ohitu behar dira modu horretan jokatzera; hezkuntza handia behar da». Lana, ez soilik auzibidean: «Lekuak jarri behar dira jendea bideratzeko kanpoan zerbait egitera, eta ez kartzela barruan».\nMorenoren esanetan, baliabide ekonomikoak behar dira presoak erregimen irekira bideratu ahal izateko, gizarteratzeko zentrorik ez dagoelako Araban, Bizkaian eta Gipuzkoan, eta hori delako azken urratsa presoa hirugarren graduan dagoenean gizarteratzeko: «Horri lotuta doaz unitate dependenteak; gazteentzat, seme-alabak dituztenentzat, droga menpekotasunak dauzkatenentzat... Komunitatean gizarteratuko lirateke, baina ez dago batere. Hori inbertsioa da, eta borondate politikoa aurrekontuetan ikusten da. Hori ez da etorriko eskumena transferitzean».\nHortaz, aurrerantzean zer egin; hor zalantza. Eusko Legebiltzarrak eztabaida monografiko bat egin zuen 2019ko martxoaren 13an, eta 59 proposamen adostu zituzten, beste eredu bat diseinatzean aintzat hartu beharrekoak. Legebiltzarrak berak duela bi aste babestu zituen 2019ko martxoan adostutako neurri horiek.\nHain zuzen, eztabaida horren beharra azpimarratu du Morenok: «Espetxeak izango dira euskal gizarteak erabakitzen duena. Kezkatuta gaude kolektiborik zaurgarrienekin; plazarik ez badago, lotura sozial eta familiar gutxien dutenak dira urrunen bidaltzen direnak? Gizartearen erantzunaren eta egiten den presioaren araberakoa izango da espetxe eredua». Ildo horretan, uste du abagune «funtsezkoa» dela, «gauza batzuk hasiera-hasieratik eratzen ez badira, gero ez direlako sekula gauzatzen. Orain da eztabaida hori izateko momentua».\nEskumenen transferentziak sor ditzakeen aukerekin eszeptikoago ageri da Jaione Aspiazu Salhaketako kidea. Haren ustez, espetxeen eskumenaren eskualdaketak , «eredu bera erreproduzituko» du «beste aurpegi batekin», ezarriko diren legeak orain arteko berberak izango direlako: «Legedia berbera izango da aurrerantzean ere; legeria gogorra bada, eta Zigor Kodea aldiro gogortzen bada, zailagoa da kartzela saihestea». Aurrekari batzuk ere aipatu ditu: «Osakidetzak kartzeletako osasun arretaren eskumena dauka, eta esan daiteke presoek ez dutela hartzen gutxieneko arretarik; kartzeletako mediku kopurua oso urria da». Uste du presoen egoera ez dela «premia bat sistemarentzat», eta, beraz, ez dute «sinesten» bestelako eredu bat ezartzeko abagunean.\nHala, preso kopurua apur bat apaldu bada ere, Aspiazuk azaldu du «sistemak beste errepresio mekanismo batzuk» darabiltzala: «Kopurua jaitsi nahi da, baina makrokartzela bat eraikitzen ari dira Zubietan. Kartzela hobe bat saldu nahi digute, baina kartzela bat da». Horregatik, presondegien inguruko gogoeta beste parametro batzuetan kokatzearen aldekoa da: «Gure eztabaida gaia ez da nolako kartzelak nahi ditugun, baizik eta nahi ditugun ala ez, eta guk geure burua kokatzen dugu kartzelarik gabeko gizarte batean». Aspiazuren iritziz, «zaila» da «sistema kapitalistan kartzelaren sistema kolokan» jartzea: «Etengabe sartu diguten iruditeria da ertzetan kokatzen direnak arriskutsuak direla».\nOrain ere baditu eskumen batzuk Jaurlaritzak. Horietako bat da kartzeletako osasun arretarena. 2003koa da espetxeko osasun eskumenak erkidegoen esku utzi nahi zituen Espainiako Kongresuko legea, baina orain arte Kataluniak eta EAEk baino ez dituzte beren gain hartu. Gaia indarrean dago Nafarroan; Nafarroako eta Espainiako gobernuak hiru eskumenez negoziatzen ari dira, eta osasun arretarena dago aurreratuena. Bada zeregina: iaz, 11 preso hil ziren; sei Zaballan, bi Martutenen, bi Iruñean eta bat Baionan.\nNafarroak Foru Hobekuntzaren Legean jasota dauka Espainiako espetxe legeria exekutatzeko eskumena, baina hori Madrilen esku dago, gaur-gaurkoz. Halere, Nafarroako Gobernuaren esku dago zigorrak nola betearazi, eta atzo hilabete aurkeztu zuen dokumentu bat, espetxea azken aukeratzat jo eta zigorrak betetzeko «neurri alternatiboak» lehenesten dituena.\nBestelako arauei jarraitzen badie ere, Hegoaldeko presondegien antzekoa da Baionakoa. Ipar Euskal Herrian, 117 pertsona daude preso Lapurdiko hiriburuko espetxean, behin-behineko espetxealdian daudenak edo bi urtetik beherako zigorrak betetzen ari direnak. Hamar urtetik gorako zigorrak dituztenak espetxe «zentraletan» dituzte —Lannemezan da gertuen dagoena—, eta bi eta hamar urte bitarteko zigorrak betetzeko, Mont-de-Marsan, Okzitaniako Tolosa eta Bordeleko kartzelak dira Euskal Herritik hurbilen daudenak. Hori horrela, gainpopulazioa da Baionako espetxeko arazo nagusia, Maite Etxeberria OIP Presondegien Nazioarteko Behatokiaren Baionako taldeko bozeramaileak ohartarazi duenez; 75 presorentzako lekua dago Lapurdiko kartzelan, baina, 117 dira espetxeratuak: «Metatze hori da arazo nagusia, lekuaz gain, guzia dagoelako 75entzako prestatua: osasun zerbitzuak, zaindariak...».\nBehin-behineko kartzelaldien datuari erreparatu dio Etxeberriak: 72.000 preso daude Frantziako Estatuan; herenak, zigor irmorik gabe. Horrek eragiten du pilatzea Baionan: «Oso portzentaje handia da. Ezin onartuzkoa da jendea preso sartzea zigortu gabe». Gibelean, ordea, ikuskera bat nabari du: preso guztiak «lanjerosak» diren ustea zabaltzea eta horiek baztertzera jotzea; hain justu, gizarteratzearen kontrako bidea hartzea: «Sarri, kondenatu gabeko herritar bat preso sartzearen ondorioak dira bizitokia galtzea, lana galtzea, harreman sozialak etetea».\nEspetxea soilik zigor gisa erabiltzearen joera hori arbuiagarri zaio Etxeberriari, eta uste du badirela zigorrak betetzeko beste modu batzuk, «plantan jarri ez direnak»: esaterako, «gizartearentzat lan egiten duten elkarteetan lanak egitea» edota eskumuturreko elektronikoa jartzea, denbora muga batzuen barruan betiere.\nIzan ere, kartzelaren kostu ekonomikoaz ohartarazi du Etxeberriak: presoentzat duen kostuaz, baina baita gizartearentzat ere, aintzat hartuta presondegiak eta horien funtzionamendua zergen bidez pagatzen direla: «Kartzela jende pobrearekin betetzen da, eta kostu handia dauka preso eta senideentzat». Adibideak jarri ditu: kartzela barruan, garbiketarako tresnak-eta pagatu behar dira, baina presoen soslaia ere txiroagoa izanik, zenbait behar asetzeko zailtasunak izaten dituzte. Eta hor ere gurutzatzen da genero aldagaia, kanpoko laguntza ekonomikoa beharrezkoa den heinean: «Gizonezko presoei laguntzeko emazteak izan ohi dira, baina gizonezko gutxiago doaz emazte preso bat laguntzera; hor badugu arazo bat gizarte gisa».\nZigorrean bainoago, gizarteratzean inbertitzearen abantaila ekonomikoari erreparatu dio Morenok ere: «Gure sistema ekonomikoaren injustiziaren katean azkeneko katebegia da kartzela. Inbertitzen ez badugu horiek gizarteratzean, injustizia gehiago izango dugu eta gizarte arriskutsuagoa. Erregimen itxia salbuespena izan behar da».


Ez trikimailurik, ez traturik – KRIMINOLOGIA GABINETEA\nHome > Gizalegearen aurkako jokabideak > Ez trikimailurik, ez traturik\nEz trikimailurik, ez traturik\nBihar urteko oroigarria egingo zaie hil diren pertsonei, konnotazio desberdinarekin, bakoitzak eman nahi dion erlijioaren edo ospakizun soziofamiliarraren arabera.\nJolas mailan, Halloween edo Hallowe ‘en (“All Hallows’ evening” en kontrakzioa) jaia nabarmentzen da. Tradizio hau, bere jaiotzari buruzko teoria ezberdinekin (uzta on baten ospakizunean antzinako jaialdi jentil zeltetatik hildakoen berpiztea eskatzen zuten festetaraino), Europan, beste “amerikanada” bat bezala hartzen da, eta beste aitzakia bat gehiago festa-gau batez gozatzeko.\nBaina, aurten, COVID 19 pandemiak (SARS-CoV-2 birusak eragindakoa) kalabazak eman dizkigu, eta egoera soziosanitarioak adierazten digu ez dagoela ezer ospatzerik. Pandemiaren bilakaerari buruzko datuek gora egin dute, eta atzo, osteguna, inoizko kopururik txarrenak erregistratu zituzten: 25.595 pertsona gehiago kutsatu dira; beraz, guztira 1.160.083 pertsona kutsatu dira, eta 35.639 pertsona hil dira pandemiaren hasieratik. Eta kutsatzeen kurba epidemiologikoa goranzko lerroan.\nDatu horiek eskuan, gizakiaren ergelkeria islatzen duten bi jarrera azpimarratu nahi ditut. “Negazionistak” eta “kovidfiesteroak”.\nBurmuina ezjakintasunaren intsektuek kiskalita edukitzea zorigaitza da, baina besteak zure ergelkeriagatik kutsatzea edo arriskuan jartzea dohakabeen kontua da, eta horregatik uste dut premiaz tipifikatu behar dela delitu gisa eta ahalik eta gogorren zigortu. Oso kafrea izan behar da COVID 19ren larritasuna ukatzeko, hil egiten duela, ondorio krudelak uzten dituela eta transmisio-abiadura duela ukatzeko, eta horrek ahal dugun prebentzio-neurri guztiak hartzera behartzen gaituela. Ezjakintasuna justifikatzeak denbora asko suposatuko lidake, eta daukadana ez dut alferrik galdu nahi zentzugabekeria horretan.\nBaina post honetan “kovidfiesteroez” hitz egin nahi dut, hurrengo hilabeteetan ikuskizun krudel bat emango duela agintzen duen fenomeno berri bat delako. “El coronavirus no me va a dejar mi derecho a las fiestas y a disfrutar de la vida”, horixe da kolektibo honen artean gehien errepikatzen den mezua.\nAire zabaleko jaiak eta topaketak ezkutatu ezin direnez, pikareskoak (pikaresko krudel eta tristea) edozein espazio itxi kolektibo horren topaleku eta gozagarri izatea eragin du, eta horrek leku horiek berragerpen gehienen agertoki bihurtu ditu. Eta herri honetan, zoritxarrez, adituak garenez pikarokerian eta edozertarako aitzakietan, edozein arrazoik balio du festak jarrai dezan.\nBaina zer gertatzen da gizartearen gehiengoak, poliziaren esku-hartzearen bidez, jarrera eta portaera horiek gaitzesten dituenean? Bada, ezer ez, kalera ateratzen gara eta harrikada garbian gure nahigabea erakusten dugu, eta, aldi berean, gure eskubideak baliatzea eskatzen dugu.\nBartzelona, Burgos, Santander, Bandolismo eta indarkeria asteburu bat aurreratzen ari diren istiluen irudiek hildakoen fikziozko gaua benetako eszenatoki bihurtzeko mehatxua egiten dute.\nNeuronak, gutxi. Argiak, denak itzalita. Jainkoari eskerrak, makako gutxi batzuez ari gara, eta joera orokorrak eraginkorrenak izan ez daitezkeen gidalerro batzuk errespetatzen ditu, baina ez dut zalantzan jartzen gure babeserako eta segurtasunerako eginak direnik.\nLagun hurkoarekiko errespetu pixka bat badugu, egoerak eskatzen duen arduraz jokatu behar dugu. Herrialdea ez dago gozokiak biltzen joateko, eta pandemia honetan ez dago ez trikimailurik ez traturik.


Seiurte taldeari elkarrizketa (2022) - MondoSonoro\nEntrevistas / Seiurte\n“Guk musika kontzertuetan entzuten dugu”\nIzkander Fernández — 05-01-2022\nSeiurte itzuli da, baina ez da inoiz joan. Gitarrak bere diskurtso musikalaren erdian kokatzen duen pop luminiszente, epiko eta positibo hori bueltan da. Hemen dago berriro pop rocka ikusteko modu bat, instrumentuari botere estetikotik harago begiratzen dioten jarraitzaileen multzo baterako geratu dena. Garai batean funtsezkoa izan zen gitarren popa eta orain hondarra dirudi, zarata eta amorrua soinu sintetikoen parekoa den mundu honetan.\nBerrizko laukotea bueltan da, “Cabocañaberal” izeneko zortzi konposizio berrirekin non balaztarik jartzen ez den. Gure bizi ibilbideak indarrez eta ilusioz gainezka argitzen dituzte. Seiurtek, bere sormen ekosistema propiotik, bere erritmoan, norabide onean bultzatzen gaitu berriro, oraindik amestu eta irribarre egin daitekeen aldera. Jokinek eta Julenek goizeko kafe baten aurrean eserita erantzun diote galdera sortari.\nSeiurteren zazpigarren diskoa sei urteren bueltan dator. Normalean ez duzue horrenbeste denbora behar diskoa argitaratzeko. Zer gertatu da? Zergatik horrenbeste denbora?\nDisko batetik bestera tartea gero eta handiagoa da. Horrek esanahi bat dauka: gero eta gehiago kostatzen zaigula disko bat bukatzea. Egia esateko, azkenengo diskoaren zikloa taldearen hogeigarren urteurrenarekin batera luzatu zen, eta, azkenean, ia lau urtera luzatu zen. Azkenengo diskoaren bira bukatu genuenean nahiko nekatuta egon ginen. Atsedena behar genuela argi geneukan, eta talde bezala urte bat elkartu gabe egon ginen jarraituko genuela jakinda. Gero, gure erritmora hasi ginen elkartzen, presio gabe eta apurka-apurka lan egiten. Eta pandemia heldu zenean, nolabait lagungarria izan zen. Tabernak itxita eta kontzerturik gabe zer egin behar genuen? Bada, larunbata arratsaldean lokalera joan, lata batzuekin, ia sormena pizten genuen. Eta zentzu horretan, pandemiak denbora gehiago eman zigunez, lagundu egin zigun konposatzerakoan.\nZertarako argitaratzen du disko bat Seiurtek 2021ean?\nZintzoak izan gaitezen. Kontzertu batzuk eskaintzeko aitzakia izateko eta horrela parranda batzuk bota ahal izateko. Ondo pasatzeko. Musika maite dugu baita musikaren inguruan dagoen guztia, eta guretzako kontzertu bat edukitzea baino plan hobeagorik ez da existitzen. Egun pasa, kontzertua jo, erdi parranda bota eta etxera bueltatu.\nTaldearen erregaia beraz ez da aldatu.\nEz. Musika maite dugu eta garrantzitsuena da. Eta musikan jarraitzeko, gurpila martxan jartzeko eta kontzertuak emateko, kanta batzuk behar dituzu eta disko bat behar duzu. Ezer berririk argitaratu gabe kontzertuak ematen hasteak ez luke zentzurik edukiko eta, gainera, guretzako, estimulu gutxiko prozesua litzateke. Beraz, kanta berriak gure estimuluak pizteko gailu egokienak dira eta, era berean, publikoari gure kontzertuetara bueltatzeko aitzakia ematen dioten osagaia.\nZuek, nolabait, internet gabeko industria ezagutu zenuten. Nola moldatu zarete, moldatu bazarate, mundu berri horretan?\nBa, oso ondo ez. Teknologia berriena, sare sozialena, komunikaziorena, marketingarena ez da gure hizkuntza. Gaur egungo gazteak badakite twitter, youtube eta hori guztiori zelan erabili. Gure kasuan, ez. Ez dugu kontrolatzen eta, nolabait, ikasteko indarrik eta gogo handirik ez daukagu ere. Gu gauzak lehen bezala egiten saiatzen gara gaur egungo munduan.\nBeraz, egia da: urteekin ikastea gero eta zailagoa da.\nBai. Eta gero eta gehiago kostatzen zaizu. Alper handia ematen dizu.\nZuen hasieran gitarrak hizkuntzaren zati garrantzitsua ziren. Normala zen horrelako poparekin topatzea. Arte galdu baten aurrean gaude?\nBai. Programazioak, teklatuak eta sintetizadoreak nagusi dira, eta gitarra dagoen edo ez jakitea gero eta zailagoa da. Guk gure hizkuntza dugu, eta gauzak berdin egiten saiatzen gara nahiz eta gure diskoetan berritasun gehiago sartzen joan. Hori azkenengo diskoetan areagotzen joan da, eta azkenengo diskoan ekoizpen lanetan aritu den Eñaut Gaztañagak pisu nabarmena izan du nahiz eta guk, maketetan, programazio batzuk sartu izan. Baina gure hizkuntza, gure oinarria konposatzerako, grabatzeko eta zuzenean aritzeko, gitarra da; gainera, zuzenekoetan diskoan erakusten duguna egin nahi dugu; beraz, ez gara gehiegi konplikatu nahi.\nAlde organikoa inorganikoaren gainetik.\n“Musika maite dugu baita musikaren inguruan dagoen guztia, eta guretzako kontzertu bat edukitzea baino plan hobeagorik ez da existitzen”\nGitarra zeozer estetikoa ez al da bihurtu?\nBai. Gitarrak egoten dira. Kasu askotan, beraiekin konposatuko dute azken finean, baina gero ekoizpenaren bidean hainbat gauzaren artean galdu egiten dira, eta azkenean ia ez dira entzuten.\nNon dago Seiurteren soinua gaur egun eta nondik dator?\nGuk power pop edo indie rocketik mugitzen garela uste dugu, baina, guztiaren gainetik, rock talde bat garela uste dugu. Pop kutsu melodiko horrekin, ados, baina oinarria rocka da. Gure ibilbidean, oso era natural batean, popetik rockerako bidea egiten ari garela uste dugu, eta bide hori gitarrek ahalbideratu dute. Prozesu horretan elementu nagusia gitarra da.\nZergatik rockerizazio hori?\nGorputzak eskatzen zigunari nolabait erantzuteko. Hasieran, popa era puruago batean jorratzen genuen, baina zuzenekoetan gorputzak rock gehiago eskatzen zigun; hortik dator bidea. Jendea batzuetan harritu egiten da gure soinua ezagutzen duelako eta, kontzertuetara etortzen denean, zuzeneko indartsu bat ikusten duelako.\nEzberdintasunik poparen eta rockaren artean?\nAgian jarrera kontu bat baino ez da. Rocka kultura astintzeko eta mundua aldatzeko erabili nahi izan den tresna bat izan da. Popa gehiago erlazionatu da sistemarekin. Agian asko sinplifikatuta, ze argi dago adibide ezberdinak existitu direla eta etorriko direla.\nNik garai bateko AEBtako pop rocka daukat buruan Seiurte entzuten dudanean.\nGu britanikoak sentitu izan gara amerikarrak baino: U2, Oasis, Arctic Monkeys eta horrelako taldeak entzun ditugu gehiago. Hala ere, eta hau beti harro esaten dugu, gure bizitzan gehien entzun dugun musika eta guretzako eragin handiena izan duena euskal musika izan da. 18 urterekin, RIP ikusten genuen eta gaur egun, adibidez, Joseba Irazoki. Beraz, gure kultura musikala eta gehien eragin diguna bi erreferentzia horien tartean geratzen dena da.\nZeintzuk izango lirateke zuentzako euskal eragin onargarriak?\nGazteak ginenean, RIP edo La Polla Records entzuten genuen. Gero, Su Ta Gar eta Negu Gorriak. Eta gero hasi zen guretzako garai onena eta musikalki gehien influentziatu diguna: Dut, PI.L.T., Ama Say… garai hartako musika. Eta gaur egun, Joseba Irazoki, Rafa Rueda edo beste edozein.\nEskertu zenuten 90eko hamarkadan emandako aldaketa musikala entzule bezala? Aldaketa hura beharrezkoa zen?\nEskertu bai, dudarik gabe. Behar zen? Aurreko garaiak ere oso bortitzak izan ziren. Eboluzio natural bat etorri zen, eta hori izan zen egokitu zitzaiguna: PI.L.T., Dut, Su Ta Gar, Negu Gorriak, EH Sukarra… Oso garai ona izan zen. Ez dakit beharrezkoa zen edo ez, baina guri gehien influentziatu digun garaia bada; zeren, azken finean, 20 urte inguru dituzunean entzuten duzun hori bilakatzen da eragin handiena. Garai hartan, musika nolabait zabaldu egin zen eta nazioarte mailan ere gu hasi ginen gauza berriak entzuten.\nOso kontzertuzale garen heinean, guk musika kontzertuetan entzuten dugu. Etxean edo, ez dugu aukera askorik izaten musika lasai entzuteko, eta ia ez dugu egiten. Baina kontzertuetara bai joaten garela eta berdin da ze estilokoa den edo non den. Jaialdi erraldoi batera joan behar bagara, bagoaz. Eta gure herriko gaztetxean, Berrizgo gaztetxean, geratu behar bagara, geratzen gara. Talde ezagunak zein ezezagunak ikusten ditugu.\nEdozein lekutik sortu daiteke eragin bat?\nBai. Zalantza barik. Zuzenean ikusten dugun guztia eragin bilakatu daiteke nahiz eta era inkontziente baten egin. Askotan, talde ezberdinak aipatzen dizkigute, gure eragin posible bezala. Eta guk kontzienteki ez ditugu entzun edo ez ditugu ezagutzen. Baina gertatu daiteke. Bestalde, badaude guk bilatu ditugun eraginak. Adibidez, Unfinished Sympathy, beraiek egiten zutena miresten genuen, eta antzeko bide bat egitea aukera erakargarria izan zen garai baten.\nKantak eta ironia. “Mezulariak” ironia handiko kanta da.\nGaur egun hainbeste hitz egiten da errelatuari buruz. Hemen gertatu izan dena edo gertatzen denari buruzko errelatua. Musikan hasi ginenetik, beti, nahi eta nahi ez, gure egoera politikoaren inguruan abesten ibili gara. Berdina gertatzen zen entzuten genuen musikan. Eta kanta horretan, “Mezulariak” abestian, horri buruz hitz egiten dugu. Ia noizbait orria pasatzen dugun eta abestia amaitzen dugun. Hortaz doa. Bestalde, saiatu gara azpimarratzen garai ezberdinetan jaso ditugun kanta ezberdinak iragazi gabeko errelatua izan direla. Gaur egun modan dagoen gai bat da, ze adibidez ETBk garai haiek beraien ikuspuntutik berrikusi nahi izan ditu.\nKantak egunkariak ziren.\nNolabait. Bai. Bizitzen genuenaren kontakizuna ziren kanta horiek. “Terrorismo policial”, “Mucha policía poca diversión” edo “Pánico en las calles” aipatzen bazen, hori bizitzen zelako zen. Eta orain ikuspegi ezberdin batetik ikusi nahi izan dira eta kontakizunaren bertsio hori isildu nahi da.\nSeiurteren diskoetan garaiko gertakizunen isla dago? Egutegi baten antzera erabiltzeko aukera izango dugu etorkizunean?\nEz gara izan leloak eta aldarrikapenak bota izan dituen taldea. Baina momentuko egoera politikoa eta sozialaren isla beti egon da.\nIronia tresna ona da kantak sortzeko?\nMezuak zuk nahi duzun moduan bota ditzakezu, eta gero igual jendeak bere erara ulertuko ditu. Baina bai, ironia tresna handia da.\n“Gure kantek ez dute esanahi ezkuturik, oso gardenak gara”\nUste duzue zaleok jasotzen ditugun estimuluak eta bertatik sortzen diren irakurketak eta sortzaileen nahiak hainbaten topo egiten dutela?\nInteresgarria. Guretzako kanta bat bukatzen dugunean eta argitaratzen dugunean gurea ez dela sentitzen dugu jadanik zuena delako. Gure abestietan gauza bat planteatzen dugu, baina gero jendearengana heltzen denean gure planteamendua jendearen planteamendua bilakatzen da. Bakoitzak bere gauzak ulertuko ditu, eta askotan harritu egiten gara jendeak egiten dituen irakurketekin. Hori oso polita da.\nZer da politagoa, bakoitzak bere modura irakurtzea edo zuek benetan esan nahi izan duzuena jendearengana heltzea?\nGauza biak politak dira. Eta esan behar dugu gure kantek ez dutela esanahi ezkuturik. Ildo horretatik, oso gardenak gara. Nik kanta asko entzuten ditut, eta pentsatzen dut askok ez dutela esanahi argirik: esaldi polit batzuk elkartzen dituzte eta listo. Eta askotan abesti onenak dira.\n“Cañocañaberal” COVIDak eragindako diskoa da? Konfinamenduan sortua?\nAurretik proiektua existitzen zen. COVIDak denbora gehiago eman zigun entsaiatzeko eta konposatzeko. Eta berez, beste aukera askorik ez zegoenez, zentratzen lagundu zigun.\nKonfinamendua sortzeko une egokia izan zen zuentzat?\nIzan zitekeen, baina ez zen izan. Jokinen kasuan, ez zen gelditu. Lan gehiago egin behar izan zuen. Garai gogorrak izan ziren, ze beste musikariak sareetan hainbat moldaketa egiten zebiltzan bitartean, Jokin lanean zegoen, bere bizitzako unerik gogorrena bizitzen. Beraz, konfinamendua ez zen momentu ona izan.\nEta gerora lokala babesleku bilakatu zen?\nGerora bai. Gerora etorri zena, bizitza erdi normala egiten genuenean baina tabernak-eta itxita egon zirenean, momentu hori bai izan zela lagungarria. Hor, asko batu ginen, eta asko entsaiatu eta konposatu genuen. Oso plan ona izaten zen lokalean geratzea, garagardo batzuekin.\n“Cabocañaberal” kontzeptua nondik dator?\nOso berezia da. Nire irudipenean sortutako abesti bat da. Cañocañaberal borroka libreko borrokalari mexikarra litzateke. Fabeletan jaiotakoa, bere pertsonaiari aurre egiteko zailtasunak ditu ze maskararen azpian ezin du ondo ikusi eta, gainera, publikoaren distira horrek itsutu egiten du.\nSeiurte taldea 10 abestitan\nBeach House hace 8 horas\nLos Doggers hace 8 horas\nLa Vieja Escuela hace 8 horas\nLa Fortuna 2.821 vistas\nToy 2.816 vistas\nLos 50 mejores discos internacionales de 2021 2.660 vistas\nLos discos de mi vida por Los Estanques 2.320 vistas\nSinéad O'Connor hospitalizada tras el funeral de su hijo Shane 2.300 vistas\nDawn FM 2.210 vistas


IVAR 3 atal/armairu/apal - pinua/zuria - IKEA\nIVAR 3 atal/armairu/apal\nPinu trinkozkoa, urteekin hobetu egiten den materiala.Altzari hau IVAR biltegiratze-soluzio batekin konbina dezakezu, edo bereiz ere erabil dezakezu.Horman jarri behar da, altzariak berak dakarren finkagailuarekin.Horma mota bakoitzak burdinki mota bat behar du. Erabil itzazu zure hormarako egokienak diren burdinkiak (ez datoz barne).Diseinatzailea\nMetalezko osagaiak:NOTRANS, Hauts-estaldura\nAlboko egituraMaterial berriztagarria (zura).Betebehar batzuk bete behar: debekatuta dago legez kanpoko baso-mozketetatik ateratako egurra erabiltzea. 2020rako daukagun helburua erabiltzen dugun zur guztia ziurtagiria duten iturri jasangarriagoetatik etortzea edo birziklatua izatea da.\nEstalkidun ontzia/biribilki-euskarria/ohol zulatua/konektoreaProduktu hau birziklatu edo energia berreskuratzeko erabil daiteke (zure eskualdean eskuragarri egonez gero).\nZabalera: 30 cmAltuera: 2 cmLuzera: 42 cmPisua: 1.35 kgPaketeak: 11\nZabalera: 30 cmAltuera: 2 cmLuzera: 83 cmPisua: 2.47 kgPaketeak: 3\nIVARAtedun armairuaArtikulu kopurua:303.815.93\nZabalera: 45 cmAltuera: 19 cmLuzera: 85 cmPisua: 18.91 kgPaketeak: 1\nSKÅDISOhol zulatuaArtikulu kopurua:503.208.05\nZabalera: 37 cmAltuera: 2 cmLuzera: 61 cmPisua: 1.21 kgPaketeak: 1\nZabalera: 11 cmAltuera: 6 cmLuzera: 28 cmPisua: 0.11 kgPaketeak: 1\nSKÅDISEstalkidun ontziaArtikulu kopurua:803.359.09\nZabalera: 11 cmAltuera: 9 cmLuzera: 26 cmPisua: 0.50 kgPaketeak: 2\nIVARAlboko modulurako kakoaArtikulu kopurua:803.815.95\nZabalera: 10 cmAltuera: 2 cmLuzera: 12 cmPisua: 0.10 kgPaketeak: 1\nZabalera: 58 cmAltuera: 3 cmLuzera: 61 cmPisua: 2.24 kgPaketeak: 2\nIVARAlboko egituraArtikulu kopurua:837.566.09\nZabalera: 30 cmAltuera: 4 cmLuzera: 179 cmPisua: 2.68 kgPaketeak: 4\nMuntatzeko argibideakSKÅDIS Konektorea103.207.89IVAR Atedun armairua303.815.93SKÅDIS Ohol zulatua503.208.05IVAR Tiradera803.853.48IVAR Alboko egitura837.566.09\nAnimatu zaharrak biltegiko behar berriak konpontzen ditu\nEtxeko dekorazioaz ari garenean, joerak joan eta etorri doaz. Baina oinarrizko behar batzuek bere horretan diraute. Horietako bat gauzak gordetzeko beharra da. 60ko hamarkadan sartu zenetik, Ivar biltegiratze sistemak honekin lagundu dio jendeari, mundu osoko etxeetan ordenari lagunduz. Baina gure azterketek erakutsi zuten Ivarri gauza bat falta zitzaiola: sarrailadun biltegi bat. Behar bezala, irtenbidea gure sudurraren azpian zegoen. Irakurri gehiago\nGure Karin Blindh Pedersen produktu garatzaileak badaki jendeak zer estimatzen duen Ivarri buruz. "Altzari malgua da, eta mihise zuri moduko bat, bere gustura egokitzen dena. Eta iraunkorra eta sendoa da - Egurra marrazten bada, besterik gabe hil egiten da- ", dio Karinek.\nBehar berrietarako altzari bat\nUrteetan zehar, Ivar eguneratu egin da biltegiratzearen erabilera pertsonalizatzen duten osagarri batzuekin. Baina zerbait falta zen. "Munduaren inguruko etxeetan azterketa berriak egin genituenean, bonbillak, bateriak, pintura latak eta garbitzeko artikuluak bezalako gauzetarako nolabaiteko biltegiratze itxiaren beharra zegoela ikusi genuen", dio Karinek. "Sarraila duen armairu bat, iraunkorra eta garbi mantentzeko erraza izango dena".\nProduktu adimendunak garatzea\nBatzuetan pentsatzen duzuna baino gertuago dago konponbidea. Behar zen guztia maila hartan zegoen jada. Jakina da Josef metalezko armairua eta Hurdal lihozko armairuan sarraila doitu zituztela pixka bat asmo berrietarako, baina onura asko daude produktu ezagunekin hastean. "Horrek mesede egiten die gure bezeroei, bai kalitateari dagokionez, bai prezioari dagokionez", dio Karinek. "Badakigu diseinuek funtzionatzen dutela, eta hornitzaile onak ditugu. Modu horretan denbora eta dirua ere aurrezten dugu produktuen garapenean ".\nLook berria, aldi baterako lan-zaldi batentzat\nMetalezko kabineteak funtzionalitate berria emateaz gain, alderdi industrial berri eta liraina ematen dio Ivarri. Gudu zaldi eternalak mundu osoko etxeetan biltegi adimenduna eskaintzen jarraitzen du. Ivarrek premia berriak 50 urte barru konponduko dituela dakienak?\n3 atal/armairu/apal, pinua/zuria178x30x179 cm


“Borrokak bakarrik ekarriko du langileok behar dugun bizi eta lan eredua” | LAB SINDIKATUA\nLAB Sindikatua 9. Biltzar Nagusia “Borrokak bakarrik ekarriko du langileok behar dugun bizi eta lan eredua”\n“Borrokak bakarrik ekarriko du langileok behar dugun bizi eta lan eredua”\nLABek antolatutako solasaldi zikloak aurrera darrai. Durangon eta Tolosan aritu gara egunotan, “Sindikalgintzaren garaia. Ekintza sindikal berrirantz” lelodun mahai inguruekin. Bihar, osteguna, Bilbon izango gara: sindikatuko idazkari nagusi Ainhoa Etxaidek hartuko du hitza Hika Ateneoan, 18:30ean, “Gure garaia. Hamarkada bat sindikalgintzatik” leloarekin.\nZergatik berritu ekintza sindikala? Hauxe izan da Durangon eta Tolosako hitzaldietan erantzundako galdera, Garbiñe Aranburu eta Xabier Ugartemendiaren eskutik.\nLan mundua aldatu baino, lan mundua okertu egin dutela nabarmendu dute biek, patronalaren etekinak mantentzeko edo biderkatzeko. “Gure lan baldintzak hartu dituzte jo puntu, eta hauen okertzeak bermatzen ditu beraien irabaziak. Prozesu hau guztia patronalak darama aurrera, babesa agertzen dioten botere politikoen laguntzaz”, azaldu du Ugartemendiak. “Prekarietatea legezko bihurtu dute”, salatu du.\nFinko eta lan baldintza duinak dituen lanpostuaren ideia ezabatu nahi dute, eta, horretarako, bide desberdinak jorratu dituzte lan baldintzen okertzea bilatzeko: zerbitzu publikoen pribatizazioa eta merkantilizazioa, azpikontratazioaren hedapena, soldaten kaxkartzea eta hitzarmenak ezeztatzeko aukera, besteak beste. Prekarizazio eta pobretze prozesu honen guztiaren barruan, badaude kolektibo batzuk hau guztia egoera bortitzagoan sufritzen ari direnak. Horietako batzuk aipatu ditu Ugartemendiak: emakumeak, gazteak, etorkinak eta aniztasun funtzionala dituzten pertsonak.\nLanaren prekarizazioa baino, bizitzaren prekarizazioa bilatzen dutela azpimarratu du, eta sindikalgintzari egoerari aurre egiteko bitartekoak lapurtu dizkiotela ohartarazi du. “Krisia aurretik, LABen bageunden murgilduak egoerari aurre egiteko genituen hutsuneen inguruko eztabaidan, baina krisiak eztanda izanak erantzun dinamikan murgilduta egotera eraman gintuen. Gure ekimena berriz aztertzeko aukera izan genuenean, ordura arte egindako ekintza sindikalak eraginkortasun falta zuela ikusi genuen, eta jada ez zela nahikoa bizi genuen eta dugun egoerari buelta emateko. Birpentzatzen prozesua jarri genuen martxan, eta bertan ondorioztatu genuen aldatu beharra genuela eta ekintza sindikal berria eta eraginkorra beharrezkoa genuela”, esplikatu du LABeko ordezkariak.\nHain zuzen ere, ekintza sindikal berri honek oinarri hauek izan behar dituela adierazi du: “Prekarietatea eta pobretzearen kontra egitea hartu behar du oinarri eta lan zentruz lan zentru, herriz herri, auzoz auzo, langileak batu, antolatu eta borrokara eramatea du helburu, borrokak bakarrik ekarriko baitu langileok behar dugun bizi eta lan eredua”.\nAranburuk, bere aldetik, egoera zaila dela eta ez dagoela formula majikorik onartu du. “Argi dagoena da orain arte egin dugun guztia ez dela nahikoa langileen egoerari erreparatzen badiogu. Berdina egiten jarraitzen badugu, emaitza berdina izango da. Beraz gauza berriak egiten saiatuko gara. Hau guztia dinamikoa izango da, ensayo-error gisa, eta denon artean joan beharko dugu eraginkorrena izango den estrategia zein den zehazten”, esplikatu du.\nBost ideia nagusi azpimarratu ditu Aranburuk:\n-Bizitzaren jasangarritasuna erdigunera ekarriko duen ekintza sindikal integrala egin behar dugu\n-Langileen berrosaketa bultzatzea lehentasunezko borroka izango da\n-Ekintza sindikala eta burujabetza prozesua lotuta daude\n-Kontrabotere gaitasuna handitu behar dugu\n-Ekintza sindikala eraginkortzeko aliantzak behar ditugu\nAzken horri dagokionez, aliantza horiek nortzuk bultzatu behar dituzten argitu du: “Kapitalaren kontrako ofentsibari aurre egin nahi diogunon artean eta burujabetza prozesuaren alde gaudenon artean. Bata zein bestea lotuak daudelako”.\nAinhoa Etxaiderekin solasean\nBihar, osteguna, Bilbora iritsiko da solasaldien zikloa: sindikatuko idazkari nagusi Ainhoa Etxaidek hartuko du hitza Hika Ateneoan, 18:30ean, “Gure garaia. Hamarkada bat sindikalgintzatik” leloarekin.\nHainbat gai jorratu ditugu orain arte, 9. Biltzar Nagusiaren harira egiten ari garen mahai inguruen bitartez: Des-herria, burujabetza, aldaketa soziala eta feminismoa, ekintza sindikal berriari buruzko Surangoko eta Tolosako hitzaldiez gain.


Dakigunez ardoa pasioak esnatzen ditu, eta horregatik, gure ardo kartan 100 ardo erreferentzi desberdinak topa ditzakegu. Beste batetik, gure ibilbidea hasi ginenetik beti saiatu izan gara esfortzu handiz, gure usten landeetatik eduki eta gure barne elaborazioetatik nabarmenena ateratzen.\nAspaldiko txakolina gure mahastietatik eginda eta bizkaiko txakolina izendatutako jatorria dauka. Gure mahazti desberdinetako ardoak, 40 mota desberdin(gure menuan posible da ardoa dastatzea) gure olioa guk ateratako 10 mota desberdinetako olibekin eginda dago. (ikus daiteke prozesua) guk egindako likoreak.\nArdoa gaur egun, bai gastronomian, bai kultur arloan oso garrantzitsua izan da. Aspaldiko gure mahastietan 40 mota desberdinetako mahatsak egiten ditu.mahatsen elaborazioaren emaitsetan hitz egiten ari gara, (vinificacion) beratzen, trinkatzen, dekantatzen, etb… ardoak 1000 sustantzia baino gehiago dauzka, gehiengoak mahatsetatik etortzen dira eta besteak, vinifikazioaren ondorioa da. Beste askok desagertzen dira. Cbitamina bezala. Ardoak %75 %90ra urez osatuta dago. Alkohol etilikoa da bere bigarren osagarria eta ardoak daukan azukrea 2gr tik sikuenak 300 gr litrokoa izan daiteke goxoenak.\nHistorian zehar ardoa ez da bakarrik bizgarri moduan erabili baizik eta elikagai moduan ea medikamentu moduan ere erabili izan da. Esan dezakegu gure egunerokotasunean ardoa edaten badugu eta era erregular baten koronari gaixotasunak ekiditu ahal ditugula eta beste faktoreetan bizitza luzea izatera lagundu ahal gaitu.\nMahatzen ardoa erromatar inperiotik dator eta azkenengo 2000 urteetan erabiltzen den, jakinda aintzineko zibilizazioetan erabiltzen zela, egiptiar eta grekoen kulturan ere erreferentzia batzuk daude.\nMahats desberdinetatik dator mahatsak dauzkan ezaugarri desberdinak, zonaldea, tenperatura, eguzki kantitatea, lursoru motaren arabera aldatuz doa. Mota guztien barruan, guk gure mahaztietako 40 barietate garrantzitsuenetarikoak dira.aurkezteko eta dastatzeko 14 bereizi ditugu bi talde eginez:\n(tinta de toro, tinto fino, tinto del país o cencibel).\nAurkezten diren ardo beltzak 2009-2010ko ustakoak dira. Eta ez dira kontenedoreekin kontaktuan egon ez aldatzeko bere sapore naturala. Ardo txuriak 2010-2011 ko ustakoak dira. Ardo naturalak dira eta esan dezakegu ardo biziak direla, esentzia natural guztia gordetzen dutelako. Sinequercu sinroble.


Pasaportea beherako adingabeak hemezortzi urte - Alemaniako abokatu konektatuta. Handiena lege-ataria.\nHaur bakoitzaren behar dute geroztik adina\nNahiz eta herrialde batzuentzat pasaportea, gehienez bost urte, iraungi daiteke, gomendagarria da erabili baliozko pasaporteaSarrera baldintzak herrialde batzuetan, sarrera jakinarazi galdu edo lapurtu jakinarazi pasaporteak langileak, nahiz eta jakinarazi aurkikuntza ez da posible eskaera igorri behar du pasaportea NAN ahal izango etxeetan - kontuan hartu gabe egoitza - bakoitzaren pasaportea agintaritzak. ko ekainaren bidaia atzerrian, pasaportea, edo da, bada, jarraiki sarrera baldintzak, harrera-herrialdeko baimentzen, nortasun txartela. Izena Emateko guraso pasaportea ez da baliozko geroztik data hau. Hasierako alea bidaia-agiriak egiten da epe baten barruan bi urte jaiotza, seme-alabak, salbuetsita tasak. Lehen-time aplikazio gertatzen zehazki bigarren urtebetetzea, baliotasun epealdian, bidaia-dokumentu dagoeneko bost urte. Eskaera momentuan, seme-alabak (jaiotzetik, beraz, bat ere Haurra), ezartzea, bere nortasuna presente egon behar du pertsona.\nAurretik, hatz-markak ez dira kendu ('children pasaportea')\nBoterea ordezkaritza eskatzaileak, eskatzailearen behar da frogatu. On Chip, datu pertsonalak eta argi-irudia gordetzen dira. Adin batetik Urtebetetzea izango da harrapatu hatz-markak eta Txipa gordetzen da. Informazio zehatza gaia 'pasaportea premiazkoa' aurkitu ere. Kontutan izan sarrera-baldintzak herrialde batzuetan ematen du hori da, bada, ez dira seme-alabak gabe gurasoak (tutoreak) sartu, gutxi gorabehera, enpresa bat hirugarren Pertsona, edo esparru eskola taldeak, notarized baimena guraso edo tutorearen bidaiatzeko beharrezkoa da. Gomendagarria da baimena, legezko ordezkari legezko ordezkariak pertsona aurretik pasaportea agintaritzak. Hori dela eta, beharrezkoa da lege-ordezkariaren legezko ordezkaria da legitimatu bat argazki ofiziala ID.\nHau posible ez bada, aurkeztu idatzizko Adierazpena baimena, legezko ordezkari legezko ordezkariak eta argazki ofiziala ID lege-ordezkariaren legezko ordezkaria.\nEskaera igorri behar pasaportea egin ahal izango da etxean - kontuan hartu gabe egoitza - bakoitzaren pasaportea agintaritzak. Era berean, udalerri batzuk lower Austria hartu, Salzburg, Styria, Tirol, eta Vorarlberg bidaia, pasaportea aplikazioak eta aurrera horiek pasaportea eskumena duen agintaritzak. Pasaportea egiteko adingabeak adingabeak bakarrik izan daiteke Pertsona bilatzen, hau da, gainera, legezko ordezkariak (legezko Zaintza) seme-alabak. Sinadura eskabidea on eskaneatu kutxa (eskuinaldean kokatzen goialdean formularioa) egiten da umea bere burua edo beste pertsona (erantsitako pertsona edo langilearen langilearen pasaportea eskumena bloke letrak). Normala entrega: pasaportea agintaritzak prestatzen pasaportea ez da zuzena, hau epean emango dira, gutxi gorabehera, bost lan-egun gutun bat zehaztu helbidea (adibidez, etxea, lana, pasaportea bulegoa). Express gainditu: eskaera, bat Adierazteko gainditu igorriko da, hau da, tratatu, bai ekoizpenean, baita garai hartan entrega nahiago.\nHerritarrek herritar lortu ahal izango zerbitzuak, komunikazio-zerbitzu jakin batean data, E-Mail bidez pasaportea berritzeko eta aldaketa gogoan.\nKasuan pasaportea autoritate dokumentu gehiago beharrezkoa izan batez ere zalantza izanez gero bezala, zuzentasuna datuak (adibidez, irakurtzeko soilik). Noiz aplikatzen duzu at pasaportea bulegoan (era berean, udal-barrutiko bulegoak Viena), forma ez da beharrezkoa, pasaportea eskumena, besteak beste, espedientea. Formularioa behar izan ohi da, bakarrik garai hartan aplikazioa, udal bulegoan.


Lituania eta Baltikoko urrea | Consumer\nLituania eta Baltikoko urrea\nArrain ketuak, patatak eta zerealak nabarmentzen dira plater gehienetan.\nEgilea: xavi 2007-ko martxoak 20\nImagen: Cepelinai Wikipedia Herrialde baltikoetako parte da Lituania. Iparraldean Letoniarekin egiten du muga, ekialdean Bielorrusiarekin eta hego-mendebaldean Poloniarekin eta Kalingradeko probintzia errusiarrarekin. Herrialde honetan altxor asko daude, besteak beste, kostaldeko 108 kilometro inguruko dunak, anbar-bitxiak eta dasta daitezkeen plater gozoak.\nLituania ez litzateke berdina izango anbarik gabe. Baltikoko urrea deitzen zaio, eta denda gehienetan herrialdeko oroitzapenak eta harri eder horrekin egindako bitxiak saltzen dira.\nBeste altxor lituano bat Vilna da, askok hiri berdea deitzen dioten hiriburua, parke eta lorategi ugari dituelako. Neris ibaiak hiriburua zeharkatzen du, bi zatitan banatuz, eta hegoaldera uzten du hiriaren alde zaharra, 1994an Gizateriaren Ondare izendatu zena. Jatetxe bikainak daude eremu horretan, eta haien plateren kalitatea ikus daiteke. Jatetxe horietako asko eraikin gotikoak, errenazentistak, barrokoak eta neoklasikoak dituen enklabe ikusgarrian daude.\nLituaniako plazerez ahalik eta gehien gozatzeko, udaberri eta uda dira garairik onenak, neguan oso tenperatura baxuetara irits baitaitezke. Hala ere, neguan bidaiatzea erabakitzen duen turistak iraupen-eskia edo izotz gaineko irristaketa praktikatuz ere gozatu ahal izango du.\nBerotan sartzeko gastronomia\nNeguko tenperatura baxuak direla eta, hotzari aurre egiteko energia nahikoa duten zopak egin behar izaten dira.\nLituaniako kultura gastronomikoak ezaugarri asko ditu Poloniako eta Alemaniako janariekin. Lituanoek eta alemanek, adibidez, txerri-haragia eta patatak dira osagai nagusiak. Beraz, kugelisa, patata-budina edo vedarai izeneko patata-saltxitxak nabarmentzen dira. Gainera, turkiar jatorriko gastronomiak ere eragina du Lituaniako sukaldaritzan, Karaites izeneko herrialde horretako mertzenarioek eta haien ondorengoek sartutako ohituren ondorioz. Karaitesetik, kibinaiak, adibidez, haragiz betetako hostopila. Plater horiek Lituanian zerbitzatzen diren gutizien adibide batzuk besterik ez dira.\nEuropako iparraldean neguan izaten diren tenperatura baxuek baldintzatzen dituzte hilabete horietan kontsumitzen diren platerak. Hotza lasaitzeko, hainbat motatako zopekin laguntzen dute otorduek, gehienetan patatekin edo hainbat zerealekin, hotzari aurre egiteko energia nahikoa ematen baitute. Zehazki, lituano-zopa patatekin, apioarekin, urdaiarekin eta esne-kremarekin egiten da.\nLituanoen plater gehienetan, beren lurretan landutako produktuak sartzen dira, bereziki patatak, garagarra eta zekalea. Horietako bat cepelinai da, patata egosizko bola bat, haragi, gazta eta txanpinoiez betea eta tipula, hirugihar eta gurin saltsarekin. Bertiniaia ere maiz jaten da, patata eta gaztaz betetako ravioli moduko bat.\nLituaniako beste gutizia batzuk\nImagen: Kepta Duona Lornasqesteri Lituanoek eskaintzen dituzten plateren zerrenda ez da amaitzen patatekin eta zerealekin. Baltikoko eskualdeak bisitatzen dituen bidaiariak ez luke herrialdea utzi behar balandelaia probatu gabe. Elaborazio honetan, aza-orri biribilduak, haragiz beteak eta hainbat barazkirekin egindako saltsa bereizgarriarekin estaliak nabarmentzen dira.\nArraina eta itsaskia ere lituanoen elikaduran ohikoak diren elikagai gisa aurkezten dira, batez ere izokinari, hareatzari edo muskuiluei buruz hitz egiten bada. Horietatik guztietatik ondoen onartzen diren barietateak ketuak dira. Oro har, patatekin edo txanpinoiekin batera joan ohi dira.\nGazta ere ez da falta, batez ere kepta duonaren itxurako aperitibo gisa hartzeko, ogitxo frijitu batzuk baratxuri-saltsa fin batekin igurtzita.\nGraduazio handiko likoreek ere lekua dute Lituanian. Aipagarriena midusa da, otorduen ondoren kafearekin batera izaten den eztitik lortzen den pattarra. Eztiz egiten den beste edari bat stakliskea da, midusa baino likore leun eta gozoagoa.\nBaltikoa Lituania-eu país-eu patatas-eu platos-eu


Azpigarritan basora - Ahotsak.eus\nAzpigarritan basora Azpigarrirako ira behar izaten zuten eta basora joaten ziren bila, Gorozika pasata Kondebasora joaten ziren. Gerora zerrautsa erabiltzen hasi zen, baina ez da ona tintea baitu. Simaurra derrigorrean behar zen. Zaldia hartuta jatekoa eramatera joaten ziren basoan zebiltzanei.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-010-016 kodeko bideoa nahi duzula aipatzea: ahotsak@ahotsak.eus\nAzpigarrirako ira behar izaten zuten eta basora joaten ziren bila, Gorozika pasata Kondebasora joaten ziren. Gerora zerrautsa erabiltzen hasi zen, baina ez da ona tintea baitu. Simaurra derrigorrean behar zen. Zaldia hartuta jatekoa eramatera joaten ziren basoan zebiltzanei.\nGaia(k): Baserria » Baserriko lanak » Mendiaren aprobetxamendua , Baserria » Baserriko bizimodua » Baserriko bizimodua\n- Eta gero ba basora be juten nitzen, osake baserridxen euezen sei behi ta bost txahala, horixe izeten zan. Eta juten giñen basora, baiña etxik berak ez euken biher dan beste basorik, basorik azpigarridxe eitzeko (…), azpigaridxe eitzeko ez eukon biher dan beste lurrik edo terrenoik, basorik. Ze euken basorik, euken basu zan egurre, egurre ebai ta sutarako eitzeko. Ordun jun biher izeten gendun Gorozike pasau ta Kondebasora, Kondebaso, kondiena ei izan, ta hara jun biher izeten zan ba zerak eitzen, azpigarrixe eitzen, ze astin jornada bat gasteten zan, eta ha eitzeko jun ein biher izeten zan. Ta simaurre, ordun simaurre biher izeten zan, ordun ez euen oingo moduen zerik nitratorik eta holako gauzaik eta simaurre biher izeten zan. Gero, ba zerri-ta hasi zen eta zerratik apur bet bakizu ganauek apur bet siku-edo eukitzeko edo garbi-edo eukitzeko apur bet, eruten zan baiña ortu barrireko txarra zan, zerrautse geuzerik txarrena da, tinttie deko-ta, “tiene tinte”. Ta simaurre biher izeten zan derrigor. Ta harek biharrak hortixik urten eban, porke ni plazara jun etxa etorri ta amak bazkaridxe prest eukitzen eban, lapiko ta geuzek ipinitze. Zaldidxe soltau, atza barriro lotu, asto-otzarakin ipini, jateku ipini ta Basora jateku eruten juten nitzen. Ño! Izerdidxe ataten gendun guk zaldidxek eta bixok. Neuk be oin baiño saso hobie neuken-ta. Bai, eta haraxe erun, etxa etorri ta baten baiño gehidxa ein neban josta jun, josta be jun, ein neban baten baiño gehidxauten, bai.\nAntzinako bizimodua eta berrikuntzak\nAzpeitian gosea pasatzetik, Zestoako Torraberri baserrira morroi\nLihoarekin egindako arropa


«Osagai nagusien analisi»: berrikuspenen arteko aldeak - Wikipedia, entziklopedia askea.\n«Osagai nagusien analisi»: berrikuspenen arteko aldeak\nOsagai nagusien analisi (aldatu)\n13:08, 5 maiatza 2011ko berrikusketa\n3.100 bytes added , Duela 10 urte\n03:31, 1 urtarrila 2011ko berrikusketa (aldatu)\nXqbot (eztabaida | ekarpenak)\nt (r2.5.2) (robota Aldatua: fa:تحلیل مؤلفه‌های اصلی)\n13:08, 5 maiatza 2011ko berrikusketa (aldatu) (desegin)\n[[Aldagai anitzeko estatistika]]n, '''osagai nagusien analisia''' elkarrekiko [[korrelazio]]a duten aldagai multzo bat korrelaziorik gabeko ''osagai'' izeneko aldagai kopuru txikiago batez laburbiltzen duen teknika bat da, hasierako aldagaien aldakortasuna, [[bariantza]]ren bitartez neurtzen dena, osagaietan ahalik eta gehien murrizteko helburuarekin. Osagai bakoitza aldagai guztien konbinazio lineal bat izango da eta batez ere elkarrekiko korrelazio nabarmena duten aldagaiekin izango da loturik. Adibidez, izarrei buurzko aldagaia asko jasotzen badira (distira, masa, ...), osagai nagusien analisiak izarren tipologia bat osatzen lagunduko du, elkar loturik dauden aldagaiak osagaien bitartez azalduz. Osagaiak agertzen duten bariantza totalaren zatiari buruz ordenatuko dira: lehenbizi bariantza totalaren zati handiena azaltzen duen osagaia erauziko da, ondoren geratzen den bariantzatik zati handiena azaltzen duena, ... Horrela, osagai nagusien analisia aldagai multzo batean seinalea (osagaia eta azaltzen duen bariantza) eta zarata (azaldu gabeko bariantza) bereizteko ere erabiltzen da. [[Karl Pearson]] estatistikariak asmatu zuen [] urtean eta geroztik aplikazio zabalak izan ditu psikologian, ekonomian eta oro har aldagai asko jasotzen diren ikerketetan. Irudien prozesamenduan ere erabiltzen da.\n== Jatorria ==\nDatuen analisirako teknika hau [[Hotelling]]-i (1933) zor zaio, nahiz eta lehen aurrekariak [[K. Pearson]]-en doitze ortogonaletan (1901) aurkitzen diren. Aplikazio arloaren arabera beste izen batzuekin ere ezagutzen da, esaterako: [[Karhunen-Loève transformatua (KLT)]] edo [[Hotelling transformatua]].\n== Erabilera ==\nErabilera bikoitza du; lehenik agerian ez dauden aldagaiak aurkitzen laguntzen du, eta gainera normalean koerlazionatuta dauden aldagaiak aldagai independente berrietan bihurtzen ditu.\n== Azalpena ==\n[[Fitxategi:PCA of Haplogroup J using 37 STRs.png|thumb|Ysearch datubasetik egindako 354 Y-chromosome haplotype erabiliz egindako Konposatu Nagusien Analisia]]\n[[Transformazio ortogonal]] baten bidez, Konposatu Nagusiak deituriko aldagai berriak kalkulatzen dira, zeinak aldagai orijinalen konbinazio linealak diren. Lehen konposatu nagusiak datuen [[bariantza]]ren gehiengoa azaldu behar du, eta bigarrenak honekiko ortogonala izan behar du, eta gainera ahalik eta bariantza gehien azaldu. Aldagai berri hauen balioari faktore deritzo, eta geometrikoki behaketa orijinalen Konposatu Nagusien gaineko proiekzio bezala uler daiteke.\nFaktore hauek aldagaien [[korrelazio]]z kalkulatzen dira eta faktore bakoitzak aldagai batekin duen korrelazioak biek amankomunean duten informazioa azaltzen du, korrelazio honi, pisua deitzen zaio. Hala ere, konposatu nagusiak beraien artean independenteak izateko datu orijinalek aldagai anitzeko [[distribuzio normal]]a jarraitu behar dute.\nKNA burutzeko prozedura [[matematika|matematiko]] eta [[estatistika|estatistiko]] konplexua jarraitzen da, zeinetan zehar [[eigenbektore]] eta [[eigenbalio]] deituriko kontzeptuak erabiltzen diren.\n== Azalpen matematikoa ==\n== Emaitzak ==\nKNA-ren emaitzak irudi moduan ematen dira. Bi irudikapen ezberdin bila daitezke, lehena, [[indibiduo]]ak irudikatzeko eta bigarrena [[aldagai]]ak irudikatzeko. Indibiduoak irudikatzeko, behapenen proiekzioak konposatu nagusien gainean lortzen dira, eta indibiduo bakoitza konposatu nagusi horiekiko non dagoen ikus daiteke.\nBigarren irudikapenean, aldagaiak konposatuek osatutako espazioan irudikatzen dira pisuak bere koordinatu bezala erabiliz. Aldagaiak, beraz, bere korrelazio koefizienteen bidez irudikatuko dira, eta hauen edo pisuen karratuen baturak unitatea balio du beti aldagai bakoitzarentzat.\nBi konposatu nagusiek era perfektuan irudikatzen dutenean informazio guztia, puntuek [[zirkunferentzia]] bat osatuko dute, zirkunferentzia bat koordenatuen karratuen baturak konstantea ematen duen irudi geometrikoa da eta. Bi konposatu nagusiek informazio guztia perfektuki azaltzen ez dutenean puntuak korrelazio biribilaren barruan egongo dira.\nKNA-ren irudikatzearen garrantzia irudi horien interpretazioaren erraztasunean datza, korrelazio biribilaren logikari jarraituz erraz ulertzen baita aldagai bakoitzaren garrantzia zenbatekoa den. Horrela, aldagai bat korrelazio biribiletik hurbil badago bi konposatu nagusientzat garrantzia izango du, eta, aldiz, zentrutik hurbil badago aldagaiak garrantzi txikiagoa izango du.


Aniztasuna aldarrikatu dute Arrazakeriaren Aurkako Egunean - Arrasate - Goiena.eus\nAniztasuna aldarrikatu dute Arrazakeriaren Aurkako Egunean\nAmaia Txintxurreta Guridi 2017-03-21 19:30\nUmeak eta bertaratutakoak kuboaren barruan zeuden mezuak irakurtzen.\nHerriko Plazaren erdian jarrita zegoen kuboaren barruko sekretua ikustarazi dute Arrazakeriaren Kontrako Egunaren harira egindako agerraldian. Kuboaren barruko karteletan Bost kontinente, milaka kultura, zero muga leloa irakur zitekeen, hamabi hizkuntzatan.\nArrasateko Udalak, Ekin Emakumeak Elkarteak, Elkarhezitzenek eta IMME Emakume Musulmandarren elkarteak antolatuta, agerraldia egin dute Arrazakeriaren Aurkako Egunean.\nAniztasunaren aldeko mezua irakurri ostean, umeendako hiru ipuin kontatu dituzte udaletxe azpiko arkupean, Arrazakeriaren Aurkako Egunean. Ipuin horietako bi euskaraz kontatu dituzte; bata Dorleta Kortazarrek, eta bestea, Lander Juaristik, eta hirugarrena urduz irakurri du herriko emakume batek, eta ondoren, haren alabak euskarara itzuli du ipuina.\nHorren ostean, Herriko Plazaren erdigunean kokatuta zegoen kubora gerturatu dira umeak eta bertaratutako herritarrak, eta umeek kuboaren kanpoko aldea apurtu eta barruan zegoen sekretua zein den ikusteko aukera izan dute. Bertan lehiaketa bidez aurtengo egunerako lelo irabazlea irakur zitekeen: Bost kontinente, milaka kultura, zero muga. Arizmendi ikastolako Jone Axpek idatzitakoa da lelo hori, eta kuboaren barrualdean zeuden karteletan hamabi hizkuntzatan idatzita zegoen.\nArrazakeriaren kontra daudela eta elkarbizitzaren aldekoak direla aldarrikatu nahi izan dute Herriko Plazako ekintzan, horixe esan du Arrasateko aniztasun teknikari Tamara Perezek.\nGaur, Arrazakeriaren Aurkako Eguna, agerraldia egingo dute Herriko Plazan\nXabi Gorostidi 2017 mar 21 Arrasate\n18:00etan izango da hitzordua, eta agerraldia egiteaz gain, ekintza kolektibo interesgarri bat ere izango da. Aurtengo egunari leloa topatzeko lehi...


Irekia Eusko Jaurlaritza - Gobierno Vasco :: Ehun mila esku-orri banatu ditu Ertzaintzak etxeetako lapurretei aurrea hartzeko gomendioak zabaltzeko\nEhun mila esku-orri banatu ditu Ertzaintzak…\n<img src="https://www.irekia.euskadi.eus/uploads/cover_photos/18980/original/Anv..jpg" style="max-width:100%" alt="" />\nDelitu-mota honi aurre egiteko neurrietako bat da ekimena\nAzken urtean etxeetan egindako lapurretek gora egin dutela eta, hainbat ekimen abiarazi ditu Ertzaintzak horiek gerarazteko. Prebentzio-patruilak ugaritzeaz eta ikerketa-lanak sendotzeaz gain, ehun mila esku-orri banatuko zaizkie herritarrei, arriskua murrizteko prebentzio-gomendioak zabaltzearren. EAEko udalerri guztietan banatuko dira esku-orriak, baina ahalegin berezia egingo da azken hilabeteetan halako ekintzak gehien pairatu dituztenetan.\nSegurtasuneko sailburu Estefania Beltran de Herediak joan den martxoaren 14an Legebiltzarrean azaldu bezala, nabarmen behera egin dute delituek azken urtean EAEn: 2013an ia bi mila delitu eta falta gutxiago izan ziren, hiru lurraldeak batera hartuta. Kopuru horretan, deigarria da ondarearen kontrako delituen (lapurretak eta) beherakada. Halakoak delitu eta falta guztien bi heren izan ohi dira urtero, baina 2013an mila gutxiago izan ziren, gutxi gorabehera.\nHaatik, badira azken urteetan besteak adina urritu ez diren delitu batzuk, eta horietako bat da, hain zuzen ere, ondarearen kontrako zigortzeko moduko delituetako bat, etxebizitzetan egindako lapurretak dira. 2013an gora egin zuten zertxobait (3.353tik 3.393ra, % 1,19 gehiago).\nArazo horri aurre egiteko, prebentzio-patruilak ugaritu eta ikerketa-lanak sendotu egin ditu Ertzaintzak. Horrez gain, bestelako neurri osagarriak ere ari da aplikatzen, neurri handi batean herritarrak arrisku larri hori dela eta sentsibilizatzekoak direnak.\nIaz, Bilboko ertzain-etxeak esku-orriak banatu zituen postontzietan, aldamioetatik sartuta egiten diren lapurreten arriskuaz jabearazteko. Durangokoak eta Gernikakoak, berriz, baserrietan triptikoak banatu zituzten, landa-lurrean gertatu ohi diren lapurreten berri emanez.\nAurten beste neurri bat abiarazi da, oraingoan orokorragoa (EAEko udalerri guztietan egingo baita): ehun mila esku-orri banatuko dira etxebizitzetako lapurreten kontrako prebentzio-neurrien berri emateko. Horrelako lapurretak gehien gertatu diren udalerrietan hedatuko da batez ere dokumentua, eta hainbat gomendio eta aholku praktiko eta xume ematen dira bertan, auzoek beren burua babestu ahal izan dezaten eta delitugileei lana eragotzi.\nZenbait bide erabiliko dira esku-orriak banatzeko, ertzain-etxeetatik beratik nahiz udalen eta udaltzaingoen laguntzaz.\nArriskuarekiko sentsibilitatea eta alerta bizilagunek berek gara dezatela lortu nahi da ekimen horren bidez, hartara, neurri xume batzuk hartuta, delituen kopurua urritu ahal izan dezaten. Horrez gain, praktikan ikusi da horrelako gomendioak publikoki banatze hutsak areagotu egiten duela herritarrek Ertzaintzari dei egiteko eta, maiz, ikerketarekin zerikusia duen informazioa jakinarazteko joera.\nGomendioak: xumeak baina funtsezkoak\nLapurrei lana eragozteko geure etxeetan segurtasuna hobetzeko gonbita eginda, hainbat gomendio egiten du esku-orriak; batzuk oso xumeak, izan ere: etxetik ateratzean atea giltzaz ixtea edo, barruan gaudela, giltza horrez beraz edo kisketaz segurtatzea.\nHalaber gomendatzen da ezezagunei ez irekitzea atariko atea (ez atezain automatikoa erabilita, ez haiekin batera sartu beharra egokitzen zaigunean), publizitatea jasotzeko otartxo bat kanpoan paratzea eta, autoarekin garajera sartzen garelarik, segika inor ez daukagula egiaztatzea.\nEtxaurreak konpontzeko ipintzen diren aldamioak ere oso arriskutsuak izan daitezke. halakoetan, ez dugu irekita utzi behar ez leihorik ez balkoirik, eta, ahal dugula, kanpotik irekitzea eragozten duen segurtasun-sistemaren bat ezarri.\nHalaber dio esku orriak geure ahalmenaren arabera saiatzeko marko sendotuko ate blindatu bat ipintzen etxebizitzan. Azkenik, lapurrak etxean aurkitzen baditugu, sekulan ez zaie aurre egin behar; geure burua babestu behar dugu aurrena eta Ertzaintzari bizkor deitu hurrena. Etxeratzen garenerako lapurrek alde egin badute, orduan ez dugu ezer ukitu behar eta 112ra deitu behar dugu.\nEhun mila esku-orri banatu ditu Ertzaintzak etxeetako lapurretei aurrea hartzeko gomendioak zabaltzeko http://t.co/UUQmyGie4n\nAnv..jpg 2 MB (jpg)\nFolleto.pdf 5 MB (application/pdf)


Harambouren baldintzapeko askatasun ukatzea gogor salatu dute | Euskal Herria | KAZETA\nHarambouren baldintzapeko askatasun ukatzea gogor salatu dute\nBaldintzapeko askatasunaren ukazioak Xistor Haramboure “kartzelan hiltzeko helburua” duela salatu du Euskal Herriko ordezkaritzak. Azaroaren 2an iraganen den gogoetan parte hartzeko deia luzatu diete hautetsi eta erakunde politiko eta sozialetako ordezkariei.\nXistor Hamambouren aldeko elkarretaratzea Senperen. © Guillaume Fauveau\nIpar Euskal Herriko zenbait ordezkarik –haien artean Jean-René Etchegarai Herri Elkargoko lehendakaria eta Baionako auzapezak eta Anaiz Funosas Bake Bideako lehendakariak– gogor kritikatu dituzte epaileek emandako aitzakiak Xistor Harambouren baldintzapeko askatasuna ukatzeko, Naiz atariak zabaldu duenez. Asteartean, Zigorrak Ezartzeko Auzitegiak adierazi zuen Haramboure askatzeak ordena publikoa «azkarki trabatuko» lukeela. Halaber, ETAk jarduera armatua berriz hartuko balu «arrisku bat» litzatekeela erantsi zuen.\n«Erabaki hau Terrorismoaren Kontrako Ministerio Publikoaren helegitearen ondotik dator. Honek sistematikoki errefusatzen ditu Zigorrak Ezartzeko Auzitegiaren erabaki guztiak, euskal presoen aldekoak direnean. Ez ditu ere Euskal Herriko bake prozesua eta Haramboure jaunak horretan duen parte hartzea kontuan hartzen eta muzin egiten dio bere osasun egoerari. Erabaki honek, Haramboure jauna kartzelan hiltzeko xedea du», nabarmendu dute.


1. 1900-1939 sailkatu gabeak astekari eta hamaboskariak eskual 1902 0001\nBerehala bieri lagunak jin zaizkote, eta zenbeitek egin dute han kolpeka haitada bat ona.\nHazilaren 17-an Hazparnen azken haitada\n3. 1940-1968 sailkatu gabeak astekari eta hamaboskariak herr 1965 00001\nBigarren haitadan mintzatu dira Berges, Laxague, Jean-Pierre, Durdeyte, eta Mendiara.\n4. 1940-1968 sailkatu gabeak astekari eta hamaboskariak dirassar 00001\n5. 1940-1968 sailkatu gabeak astekari eta hamaboskariak dirassar 00001\n- Normandiako itzulia, lau haitadetan egiten dena, Eddy Merckx Beljikanoak irabazi du, bigarren Delisle Frantsesa.\n6. 1969-1990 sailkatu gabeak astekari eta hamaboskariak herrizh 1988 0001\nFinala eder bat izan da azken haitada hau.\n7. 1969-1990 sailkatu gabeak astekari eta hamaboskariak dirassar 0001\n8. 1969-1990 sailkatu gabeak astekari eta hamaboskariak dirassar 0001\nDenbora-arauka eta bakarka egin den haitadan Gernikatik Bilborat Poulidor Frantsesa nausitu da, bigarren Ocana eskualduna, hirugarren Anquetil, hau ere Frantsesa, eta famatuenetarik dakizuen bezala.\n9. 1969-1990 sailkatu gabeak astekari eta hamaboskariak dirassar 0001\n10. 1969-1990 sailkatu gabeak astekari eta hamaboskariak dirassar 0001\n11. 1969-1990 sailkatu gabeak astekari eta hamaboskariak herr 1973 0001\nDepartamenduak bere diru laguntza hainitz ttipitu duelakotz, aintzinean egin langaia heltzen da orai 180.000 liberetarat eta horra zertako bi bazter bide diren bakarrik haitada huntan eginak ukanen: Etxarteratekoa eta Olhasur Etxeberritik Alkeiratekoa.\n12. 1969-1990 sailkatu gabeak astekari eta hamaboskariak herr 1973 0001


Agenda Urbana Ermua | Página web con toda la información sobre la Agenda Urbana de Ermua\nNola imajinatzen duzu Ermua 2030ean?\nEgin dezagun denon artean.\nErmuako Udala zenbait estrategia hausnarketa prozesuak burutu ditu azken urteotan, beti ere herriaren tamaina eta baliabideak kontuan izanda. Horren ondorioz, berrikuntzan eta garapen jasangarrian oinarritutako estrategia dezberdinak garatu ditu.\nHausnarketa prozesu horien helbura Ermuaren garapena izan da, hurrengo ezaugarriak helburu bezala izanda:\nHiri jasangarria eta bizitzeko, inbertitzeko eta lan egiteko erakargarria.\nIrekia eta parte-hartzailea; hiritar guztiak libre, berdin eta integraturik sentitiaraziz.\nProiektu komun baten inguruan oinarrituriko kohesio kultura izana.\nLangile profesionalez eratua, Ermuako Udalean lan egitera konprometituta.\nEraldaketa, berrikuntza eta gardentasunaren erreferente izatera bideratua.\nErmua Hiri Agenda\nErmuako Mapa Estrategikotik Ermua Hiri Agenda 2030ra\nAzken estrategia hausnarketa prozesuak etorkizuneko belaunaldiekin konprometituta dagoen Mapa Estrategikoa eratzera eraman zuen. Horretarako, udalerriaren epe luzerako helburuak zehazten ziren bertan, honako hauek abiapuntutzat hartuta:\nUdalerriaren egitekoa eta izateko arrazoia.\nJarduera bultzatzeko indar gisa duen ikuspegia.\nErakundearen antolaketa arautzen duten balioak.\nAurreko esparru estrategikoekiko berritasun gisa, GJHen ikuspegi.\nEta teknologia eta berrikuntza arrakastaren faktore kritiko nagusi bihurtzeko apustu are garrantzitsuagoa.\nMapa Estrategiko hau, berez, Udalaren gainerako dokumentu estrategikoek garatzeko erreferentzia bihurtzen zen, hala nola, Hiri Antolamendurako Plan Orokorra edo Ekonomia Sustapen Integraleko Estrategia 2020-2023 (_pe3).\nAldi berean, Garraio, Mugikortasun eta Hiri Agendako Ministerioak ere antzeko hausnarketa prozesua garatu zuen, baina, kasu honetan, estatu mailan. Prozesu horren emaitza: Espainiako Hiri Agendaren sorrera, dokumentu estrategiko gisa, arau-izaerarik gabe eta beraz, borondatezko atxikimendukoa. Agenda 2030, Nazio Arteko eta Europar Batasuneko Hiritar Agenda berrien kriterioekin bat eginez, hiri garapeneko politiketan iraunkortasuna lortzea du helburu.\nTestuinguru honetan, Ermuako Udalak argi ikusi genuen Espainiako Hiritar Agendarekin bat egin behar genuela, Ermua Hiri Agenda 2030 sortuz.\nErmua Hiri Agenda 2030ren izaera pilotu eta berritzailea\nBerrikuntzak funtsezko papera betetzen du Ermuako udalerriaren garapen integraleko estrategian.\nHorren froga fidagarriena Ermuako Udalak Zientzia eta Berrikuntza Hirien Sarearen buru izatearekin lotuta dago (Red INNPULSO), tokiko politika berritzaileen definizioan eta aplikazioan aurrera egin nahi duten Udalen topagune nagusia izanda. Horrekin lotuta, Ermua Hiri Agenda lantzen hasi ginenean argi genuen berrikuntzak izango zuen garrantzia, hortaz, Ekintza Planaren garapena Berrikuntzaren Kontratazio Publikoarekin bidez egitea erabaki genuen, proiektu berritzaileak garatzeko tresna estrategiko gisa.\nHorren ondorioz, Ermuan Hiri Agenda lantzeko egin dugun hausnarketa estrategiko berri honetan pausu bat aurrera egiteko gai gara berrikuntzaren arloan, eskura ditugun kontratazio publikoko gaitasunak erabiliz. Alde horretatik, gure asmoa da kontratazio publikoak, hirien hazkunde benetan adimentsua, jasangarria, integratua eta inklusiboa lortzea ahalbidetuko duen tresna den aldetik, gure Hiri Agenda eta hari lotutako Ekintza Plana osatuko duten proiektuen garapena lortzeko erabili nahi dugu.\nHorrela, Ermuak hiri mailako hausnarketa estrategiko prozesuetan erreferente gisa kokatzen jarraitzeko asmoa dugu, kasu honetan, Hiri Agendaren metodologia eta Berrikuntza Kontratazio Publikoaren tresna aldi berean lan egitearen bitartez.\nHiri Agenda gauzatzeko Ekintza Plana egiteko, hirian eragina duten politika, plan, programa eta ekintzek planteatzen dituzten erronka nagusiak identifikatu eta aztertzen dituen egoera-diagnostikoa landu behar da.\nTestuinguru honetan, diagnostikoa bereziki baliagarria da, Ermuako egoeraren azterketa objektiboa eskaintzen du eta, hirigintza-garapenaren arlo ezberdinen gakoak identifikatuz, baita hiri ereduaren jasangarritasuna arriskuan jar dezaketen arazo nagusiak ere (aldaketa demografikoetatik mugikortasunera, hiri-metabolismoa eta gobernantza giak kontuan hartuz ere, besteak beste).\nDiagnostikoaren helburu nagusia Ermuko hiri-garapenean eragina duten aldagai ezberdinei buruz dauden datuak biltzea eta aztertzea da, alderdi positiboak baloratuz, garapen-aukera nagusiak identifikatuz eta antzemandako ahuleziak eta arazoak onartuz, betiere Espainiako Hiri Agendaren 10 helburu estrategikoen egitura kontuan izanda.\nBerrikuntza erronken identifikazioa – Eskaera Goiztiarraren Mapa\nEskari Goiztiarraren Mapa bat toki-mailako erronka-zerrenda moduko lehen hurbilketa bat da, Berrikuntzaren Kontratazio Publikoaren tresna erronka horiei erantzuteko ekar litzakeen aukeretara gidatuta.\nTresna honek, egun merkatuan dauden irtenbideek asetzen ez dituzten behar publikoak identifikatzeko bereiztasuna du. Behar horiek administrazio publikoa eta sektore pribatuaren arteko harremanak eskaintzen dituen konponbide berritzaileen bidez konpondu daitezke, merkatuan aurkitu ezin direnak.\nErmuko 2030 Hiri Agendak Berrikuntzaren Kontratazio Publikoaren tresnarekin duen lotura berezia kontuan hartuta eta diagnostikoan aurkitutako konklusio nagusiak erabiliz, Ermuko Udalak aurkezten dituen erronka eta lan-ildo nagusiak deskribatu dira Berrikuntzaren Kontratazio Publikoaren bidez landu daitezkeenak, eta, horrela, 2030erako Ermuako Eskari Goiztiarraren Mapari forma eman zaio.\nErmua Hiri Agenda 2030ren Esparru Estrategiko hau Ermuak bere Agenda prestatzeko prozesuaren esparruan garatutako hasierako diagnostikoarekin bat etorriz Ermuak aurkezten dituen erronka nagusien erantzuna da. Bertan, analisi-eremu bakoitzak diagnostiko estrategiko bat sortu du, Ermua Hiri Agenda 2030 barneko lantaldeek elkarrekin eraikitako DAFO moduan, diagnostiko estrategiko horien ondorioak Esparru Estrategiko honen abiapuntua izanik.\nBestalde, lehen azaldu bezala, Esparru Estrategiko hau ez da hutsetik sortu. Aitzitik, dagoeneko bi mailatan garatutako hausnarketa lanaz baliatzen da:\nEstatu mailan, Hiri Agenda eraikitzeko prozesuan bertan, lehen mailako 10 helburu (estrategiko) zehazten ditu, 30 helburu zehatzetan banatuta eta oro har hiri guztietan aplikagarriak diren jarduera-ildo sorta ere.\nLekuko mailan, duela urte Ermuko Udalak garatutako Mapa Estrategikoan oinarritzen da.\nOndorioz, jarraian aurkezten dugun Ermuko Hiri Agenda 2030ren Esparru Estrategiko honek lekuko mailan jarduteko lehentasunak zehazten ditu, Espainiako Hiri Agendaren hausnarketa-eskemaren eta logikaren arabera.\nEbaluazio eta jarraipen eredua\nEz dira emaitzarik aurkitu\nEskatu duzun orria ezin izan da aurkitu. Saiatu bilaketa hobetzen edo erabili goiko nabigazioa argitalpena aurkitzeko.\nEspainiako Hiri Agenda\nHiri Agenda 2030 Agendaren eta garapen jasangarriaren helburuen (GJH) bidez nazioarteko mailan hartutako konpromisoak hiri mailara moldatzen da, Nazio Batuen Hiri Agenda Berria (2016ko Quitoko Adierazpena), Europako Hiri Agenda (2016ko Amsterdameko Ituna) eta 2015eko Pariseko Klimaren Goi Bileran garatutako alderdiarekin bat eginez.\nEspainiako Hiri Agenda 2019an onartu zuen Espainiako Gobernuak, eta GHIak betetzeko oinarrizko politiketako bat da. Diagnostiko orokor bat eta jarraibide argiak ezartzen ditu, Estatu espainoleko hiri-politikak hiri-mailako 10 helburu estrategikoren bidez bideratzeko. Eta, batez ere, hiri-politiken ikuspegi estrategiko eta integral baten beharra nabarmentzen du, baita esku-hartze mekanismoak eguneratzea ere.\nEspainiako Hiri Agendak lortu nahi dituen helburu estrategikoak hauek dira:\nLurraldea antolatu eta lurra zentzuz erabili, kontserbatu eta babestu.\nHiri-hedapena saihestu eta hiria indartu.\nKlima-aldaketaren eraginak aurreikusi eta murriztu eta erresilientzia hobetu.\nBaliabideen kudeaketa jasangarria egin eta ekonomia zirkularra sustatu.\nHurbiltasuna eta mugikortasun iraunkorra sustatu.\nGizarte kohesioa sustatu eta ekitatea lortu.\nHiri Ekonomia sustatu eta landu.\nEtxebizitzarako sarbidea bermatu.\nBerrikuntza digitala zuzendu eta bultzatu.\nParte-hartze eta gobernantza tresnak hobetu.\nNextGenerationEU suspertze-plan bat baino gehiago da: aukera paregabea da pandemiatik indartuta ateratzeko, gure ekonomiak eta gizarteak eraldatzeko eta guztiontzat funtzionatuko duen Europa bat diseinatzeko.\n2020ko uztailaren 21ean, Europako Kontseiluak 750.000 milioi euroko salbuespenezko superraldi tresna bat adostu zuen. Susperraldi Funtsak Europar erantzun koordinatua bermatzen du Estatu kideekin, pandemiaren ondorio ekonomiko eta sozialei aurre egiteko.\nSusperraldi Funtsa Susperraldirako eta Erresilientziarako Mekanismoa (SEM) oinarrituta dago. 672.500 mila milioi euroz hornituta dago, horietatik 360.000 milioi euro kredituetara bideratuak dira eta 312.500 milioi euro itzulezinak diren transferentzietara.\nHelburu nagusia estatu kideetako inbertsioei eta erreformei laguntzea da, susperraldi iraunkor eta erresiliente bat lortzeko, EBren lehentasun berdeak eta digitalak sustatuz.\n© Ermua Hiri Agenda 2030 - Agenda Urbana Ermua 2030 | Ermuako Udala - Ayuntamiento de Ermua


Londres eta New Yorkeko musika ardatz, “Musika-Música” jaialdian - Nontzeberri\nHasiera/MUSIKA/Londres eta New Yorkeko musika ardatz, “Musika-Música” jaialdian\nMusika-Música Bilboko Euskalduna Jauregian egingo da otsailaren 28an eta martxoaren 1, 2 eta 3an. Aurtengo protagonistak, Holst, Elgar, Britten, Gershwin, Copland, Barber edo Bernsteinen konposizioak izango dira. Aurten, musikaz gain, zinema, antzerki eta literaturaz gozatu ahalko da.\nDuela zenbait hamarkada Britainia Handian eta Estatu Batuetan egin zen musika izango da aurtengo jaialdiaren ardatza. “Betidanik herrialde musikazale izandako Britainia Handian Londres izan zen bizitza musikal emankorra sustatu zuen hiri aitzindaria. Kontinenteko konpositore eta interpreteak izan ziren bizitza musikal horretako protagonistak, harik eta musika propio bat bilatzen hasi ziren arte”. Beste aldetik, “New York pilpiratsua buru zela, eta komunikabideekin bat eginik, lortu zuten elitearen atzaparretatik ateratzea musika klasikoa. (…) Baina Londres eta New Yorkek, modernitateranzko bide-irekitzaileak izateaz gain, badute beste ezaugarri komun bat: zuzeneko musikarako pasioa”.\nAurten BBC Philharmonic Orkestra, Camera Musicae Orkestra, Camara Orpheus Orkestra, Carducci Laukotea, Britten Sinfonia, Berlingo Filarmonikako Athenäum Laukotea, Rubik Ensemble eta zango-biolaz osatutako Fretwork seikotea arituko dira, besteak beste.\nAurreko edizioetan bezala, Auzoz-Auzo egitaraua ere zabalduko da, eta otsailaren 12an, lehenengo ekintza eskainiko da, Gershwin eta musika iparamerikarra izenburupean, Basurtuko Barrutiko Udal Zentroko Ekitaldi Aretoan. Baina jaialdiaren lehenengo kontzertua, otsailaren 28an izango da: BOSek, Bilboko Koralak eta Olga Kern piano-joleak Gershwin, Walton eta Elgar-en obrak interpretatuko dituzte Stefan Asbury zuzendariaren batutapean.\nBestalde, Musika-Música 2019 jaialdiak bestelako jarduerak eskainiko ditu, hala nola, hitzaldiak, mahai-inguruak, topaketak artistekin, Arteen Besarkada, eta abar.\nProgramazio guztia, hemen begiratu ahal duzue.


erabili.eus/ Osasun arloan euskara osatzeko lankidetza hitzarmena\nHemen zaude: Sarrera » Sare-aldizkariak » Berri berriak » Osasun arloan euskara osatzeko lankidetza hitzarmena\nOsasun arloan euskara osatzeko lankidetza hitzarmena\n2007-10-03 / 08:17 / Eusko Jaurlaritza - HPS HERRI-ADMINISTRAZIOA\nHelduen Alfabetatze eta berreuskalduntzerako Erakundeak (HABE) eta Matia Gerontologia Institutuak (INGEMA) Osatuz proiektua zabaltzeko lankidetza hitzarmena sinatu dute.\nOsatuz proiektua OSAKIDETZAren babesarekin jarri zuen abian HABE erakundeak. Akordioa Joseba Erkiziak, HABEren zuzendari orokorrak eta Jose Antonio Aguirre Francok, INGEMAren gerenteak izenpetu dute.\nOsatuz proiektua aldizkari, irrati-programa eta web gune propio batek http://www.euskadi.net/osatuz osatzen dute. Programa horren helburua osasunaren eremuan euskararen presentzia sakontzea da, alor horretako profesionalei material osagarriarekin hornitzeko.\nINGEMAk fundazio pribatua da, Matia Fundazioak sustatutakoa helduen eta ezbaituen arloan ikerketa eta ezaguera transferentzia egiteko asmoarekin. Akordio honen bitartez, Ingemak Matia taldeak (INGEMA, MATIA FUNDAZIOA eta GEROZERLAN) eskaitzen dituen zerbitzuetan euskararen garapena eta normalizazioa indartzeko ekimenetan parte hartzeko asmoa eta ardura azaltzen du.\nMatian taldean profesional asko daude osasun eta gizarte alorrarekin harreman estua dutenak. Osatuz proiektua profesional horientzat oso interesgarria da bi arrazoirengatik: alde batetik, egunerokoan euskararen erabilera lantzen eta hobetzen laguntzen duelako eta, bestetik, Osatuz Ingema Fundazioaren misioarekin bat datorrelako, sortutako ezaguera gizarteratu ahal izateko erabateko plataforma izan baitaiteke.\nHitzarmen honen bidez, INGEMAk eta HABEk sinatua, INGEMA taldeko langile euskaldunek eta euskalduntzen ari direnek Osatuz aldizkaria jasoko dute urtebetez. HABEk INGEMAko adituei kolaborazio-lanen bidez, Osatuz proiektuan parte hartzeko aukera eskainiko die, batez ere Osatuz aldizkarian.


Anestesia eta Ainara LeGardon, apirilean Koolturren - Arrasate - Goiena.eus\nAnestesia eta Ainara LeGardon, apirilean Koolturren\nJon Berezibar 2016-03-30 09:17\nGaztetxearen urteurren ospakizunekin bat eginez, Kooltur Ekintzak programazio betea osatu du datorren hilerako. Bariku eta zapatuetan ere egingo dira apirilean kontzertuak eta besteak beste, nabarmenen artean, joko dute Vendettak, Ainara Legardon bakarlariak eta Anestesia taldeak.\nBetea bezain estiloz askotarikoa da Koolturreko kontzertuen eskaintza apirilean. Anestesia eta Ainara LeGardon dira izenik sonatuenak. Rock bakarlari bilbotarrak apirilaren 21ean joko du bere bandarekin rocketik askozaz harago doan errepertorioa aurkezteko. Anestesiakoek aste horretako zapatuan hartuko dute Arrasateko gaztetxeko oholtza eta aretoa txiki geratzea oso litekeena da, zarauztarrek gurean duten zaletu saldoa ezagututa.\nDenetariko generoak ekarriko ditu programazioak. Hala, aurrekoak baino festazaleago eta gaztetxoen gustukoago, Vendetta talde ezagunak joko du apirilaren 7an eta aste horretako zapatuan verbena giroari eutsiko diote Los Zopilotes Txiriausekoak. Rock-and-roll tematienaz Discipulos de Dionisos (apirilak 22) eta Eskean Kristo (apirilak 30) arduratuko dira.\nKontzertu guztiak 22:00etan dira eta sarrera 5 euro.\nApirilak 2, zapatua: Ain 1 eta Mor More (doan).\nApirilak 7, eguena: Vendetta.\nApirilak 9, zapatua: Los Zopilotes Txirriaus eta Marianitoz Blai (doan).\nApirilak 14, eguena: Bi bala.\nApirilak 21, eguena: Ainara LeGardon.\nApirilak 22, barikua: Discipulos de Dionisos eta The Lookers.\nApirilak 23, zapatua: Anestesia eta Voltaia.\nApirilak 28, eguena: Yellow Big Machine.\nApirilak 30, zapatua: Eskean Kristo.